Ευρωπαϊκή Κεντρική Τράπεζα

Η Ευρωπαϊκή Κεντρική Τράπεζα (Ε.Κ.Τ., αγγλικά: European Central Bank, E.C.B.) είναι η κεντρική τράπεζα για το ευρώ και διαχειρίζεται τη νομισματική πολιτική της Ευρωζώνης, η οποία συγκροτείται από 20 κράτη - μέλη της Ευρωπαϊκής Ένωσης και αποτελεί μία από τις μεγαλύτερες νομισματικές ζώνες στον κόσμο. Είναι μία από τις σημαντικότερες κεντρικές τράπεζες του κόσμου και ένα από τα επτά θεσμικά όργανα της Ευρωπαϊκής Ένωσης (ΕΕ), που αναφέρονται στη συνθήκη για την Ευρωπαϊκή Ένωση (ΣΕΕ). Οι ιδιοκτήτες και οι μέτοχοι της Ευρωπαϊκής Κεντρικής Τράπεζας είναι οι κεντρικές τράπεζες των 27 κρατών - μελών της ΕΕ.
 Ίδρυση 
Η Ευρωπαϊκή Κεντρική Τράπεζα ιδρύθηκε την 1η Ιουνίου 1998. Τα κεντρικά γραφεία της βρίσκονται στην Φρανκφούρτη, Γερμανία.

 Δομή και λειτουργία 
Το μοντέλο της Ευρωπαϊκής Κεντρικής Τράπεζας στηρίζεται σε αυτό της γερμανικής Bundesbank και της επίσης γερμανικής Landesbanken. Η Ε.Κ.Τ. διευθύνεται από ένα συμβούλιο με επικεφαλής τον πρόεδρο. Συμμετέχουν επίσης αντιπρόσωποι από τις κεντρικές τράπεζες όλων των χωρών - μελών μέσω του Ευρωπαϊκού Συστήματος Κεντρικών Τραπεζών. 

 Πρόεδρος 
Το 1999, ο Βιμ Ντόισενμπερχ, πρώην πρόεδρος της Ολλανδικής Τράπεζας και πρώην υπουργός Οικονομικών της Ολλανδίας, έγινε ο πρώτος πρόεδρος της Ευρωπαϊκής Κεντρικής Τράπεζας. Το Νοέμβριο του 2003 τη θέση του πήρε ο Ζαν-Κλοντ Τρισέ, που παρέμεινε πρόεδρος μέχρι τον Νοέμβριο του 2011. Από την 1η Νοεμβρίου 2011 έως τις 31 Οκτωβρίου 2019 πρόεδρος της ΕΚΤ διετέλεσε ο Ιταλός οικονομολόγος Μάριο Ντράγκι, πρώην διοικητής της Τράπεζας της Ιταλίας. Από την 1η Νοεμβρίου 2019 καθήκοντα προέδρου της ΕΚΤ έχει αναλάβει η Κριστίν Λαγκάρντ.

 Στόχος 
Στόχος της Ε.Κ.Τ. είναι να διατηρεί την σταθερότητα της νομισματικής πολιτικής μέσα στην Ευρωζώνη, όπως επίσης να διαχειρίζεται κάποια βασικά οικονομικά μεγέθη, π.χ. τον πληθωρισμό και τα επιτόκια. Παράλληλα, η τράπεζα πρέπει να στηρίζει τις πολιτικές αποφάσεις της Ε.Ε.

 Οργάνωση 
Η ΕΚΤ έχει τρία όργανα λήψης αποφάσεων:

 το Διοικητικό Συμβούλιο
 την Εκτελεστική Επιτροπή
 το Γενικό Συμβούλιο

 Μέτοχοι 
Παρ' όλο που η ΕΚΤ διέπεται από το Ευρωπαϊκό Δίκαιο, κατευθείαν και όχι από το εταιρικό που εφαρμόζουν ιδιωτικές εταιρείες, είναι οργανωμένη σαν εταιρεία υπό την έννοια ότι η ΕΚΤ έχει μετόχους και μετοχικό κεφάλαιο. Το μετοχικό της κεφάλαιο είναι πέντε δισεκατομμύρια ευρώ. Όλες οι εθνικές κεντρικές τράπεζες που κατέχουν ένα μέρος του μετοχικού κεφαλαίου της ΕΚΤ έως την 1η Ιανουαρίου 2015 είναι οι εξής παρακάτω.

 ΕΚΤ Ποσοστό (%) Πληρωμένο Κεφάλαιο (€) Εθνική Τράπεζα του Βελγίου2,4778268.222.025,17 Γερμανική Ομοσπονδιακή Τράπεζα17,99731.948.208.997,34 Τράπεζα της Εσθονίας0,192820.870.613,63 Κεντρική Τράπεζα της Ιρλανδίας1,1607125.645.857,06 Τράπεζα της Ελλάδος2,0332220.094.043,74 Τράπεζα της Ισπανίας8,8409957.028.050,02 Τράπεζα της Γαλλίας14,17921.534.899.402,41 Τράπεζα της Ιταλίας12,31081.332.644.970,33 Κεντρική Τράπεζα της Κύπρου0,151316.378.235,70 Τράπεζα της Λετονίας0,282130.537.344,94 Τράπεζα της Λιθουανίας0,413244.728.929,21 Κεντρική Τράπεζα του Λουξεμβούργου0,203021.974.764,35 Κεντρική Τράπεζα της Μάλτας0,06487.014.604,58 Τράπεζα της Ολλανδίας4,0035433.379.158,03 Εθνική Τράπεζα της Αυστρίας1,9631212.505.713,78 Τράπεζα της Πορτογαλίας1,7434188.723.173,25 Τράπεζα της Σλοβενίας0,345537.400.399,43 Εθνική Τράπεζα της Σλοβακίας0,772583.623.179,61 Τράπεζα της Φιλανδίας1,2564136.005.388,82 Σύνολο70,39157.619.884.851,40 Χώρες που δεν ανήκουν στην Ευρωζώνη:   Εθνική Τράπεζα της Βουλγαρίας0,85903.487.005,40 Εθνική Τράπεζα της Τσεχίας1,60756.525.449,57 Εθνική Τράπεζα της Δανίας1,48736.037.512,38 Εθνική Τράπεζα της Κροατίας0,60232.444.963,16 Εθνική Τράπεζα της Ουγγαρίας1,37985.601.129,28 Εθνική Τράπεζα της Πολωνίας5,123020.796.191,71 Εθνική Τράπεζα της Ρουμανίας2,602410.564.124,40 Κεντρική Τράπεζα της Σουηδίας2,27299.226.559,46 Σύνολο29,6085120.192.083,17

 Δείτε επίσης 
 Ευρώ
 Παγκόσμια Τράπεζα
 Τράπεζα της Ελλάδας

 Παραπομπές 

 Βιβλιογραφία 
 Martin Selmayr: Europäische Zentralbank . In: Werner Weidenfeld, Wolfgang Wessels (Hrsg.): Jahrbuch der Europäischen Integration. 1. Auflage. Nomos, Baden-Baden 2021, ISBN 978-3-8487-7252-0, S. 117–130.
 Andreas Wagener: Die Europäische Zentralbank. Westdeutscher Verlag, Wiesbaden 2001, ISBN 3-531-13647-X.

 Εξωτερικοί σύνδεσμοι 

 Ο επίσημος ιστοχώρος της ΕΚΤ (Η αρχική σελίδα στα ελληνικά)
 Σχετικά έγγραφα της ΕΚΤ στον ιστότοπο EUR-Lex

Κατηγορία:Κεντρικές τράπεζες
Ευρωπαϊκή Κεντρική Τράπεζα
Κατηγορία:Όργανα της Ευρωπαϊκής Ένωσης
Κατηγορία:Ευρωζώνη